Predappio

Predappio on linn ja Itaalias Emilia Romagna piirkonnas Forlì-Cesena provintsis, kus 2021. aasta 1. jaanuari seisuga elab 6135 inimest. 

Linn on tuntud selle poolest, et see on Itaalia diktaator Benito Mussolini sünnikoht. Mussolini on maetud Predappiosse ja tema mausoleum on tuntud Itaalia fašistide turismisihtkoht.

 Ajalugu 
Predappio oli kuni 1920. aastateni Forlì küngastel asuv tagasihoidlik maalinn. Arvatakse, et linna nimi iidsest Rooma perekonnanimest Appi. Sellest lähtuvalt sai linn nimeks Praesidium Domini Appi, lühendatult Pre. DiAppi.

Benito Mussolini sündis Predappios 1883. aastal. Pärast seda, kui 1923/24. aasta talvel tabas linna maalihe ja paljud inimesed jäid kodutuks, otsustas valitsus rajada Mussolini sünnikoha tähistamiseks suurema ja prestiižsema linnakese, järgides fašistliku Itaalia arhitektuurilisi ettekirjutusi. Koos lähedal asuva Forlì linnaga anti Predappiole La Città del Duce ('juhi linn') tiitel.

Predappiost on saanud Itaalia ja teiste neofašistide palverännakute sihtpunkt, "Neo-Fascists In Italy Gather For 90th Anniversary Of March On Rome" by Marco Pasqua, Huffington Post, 27 October 2012 "Inside the Mussolini Museum" by Barbie Latza Nadeau, The Daily Beast, 26 April 2015 mis on pälvinud antifašistide kriitikat ja proteste. 

2009. aasta aprillis keelustas linnavolikogu fašistlike suveniiride müügi. "Mussolini's hometown finally bans fascist souvenirs" by Nick Squires, The Daily Telegraph, 17 April 2009 2014. aastal teatas linnapea Giorgio Frassineti plaanist ehitada linna "fašismi ajaloole pühendatud muuseum". "History of fascism museum to open in Mussolini’s town" by Nick Clark, The Independent, 25 April 2014 Vasaktsentristliku Demokraatliku Partei liikmena tagasivalimisele kandideerinud linnapea märkis, et volikogu otsuse eesmärk oli panna inimesed mäletama "olulist killukest [Itaalia] ajaloost"  2016. aasta alguse seisuga oli muuseumi ehitus veel pooleli, kuid fašistlike suveniiride müük oli linnas taas lubatud. "Mussolini's Italian hometown plans fascism museum" by Pietro Lombardi, CNN, 17 February 2016

2019. aastal valiti Fratelli d'Italia toetatud Roberto Canali Predappio linnapeaks, mis lõpetas enam kui 70 aastat kestnud vasakpoolse võimu Predappios.  24. juulil 2019 teatas Canali plaanist teha Mussolini krüpt külastatavaks aasta läbi. Canali ütles, et soovib hauda reklaamida turismiatraktsioonina, et elavdada kohalikku majandust.  

 Sõpruslinnad 
  Breuna, Saksamaa
  Kenderes, Ungari

 Predappioga seotud silmapaistvaid isikuid 
 Benito Mussolini (1883–1945), Itaalia diktaator aastatel 1922–1943
 Edvige Mussolini (1888–1952), Benito Mussolini õde
 Rachele Mussolini (1890–1979), Benito Mussolini naine
 Adone Zoli (1887–1960), Itaalia peaminister
 Benito Partisani (1906–1969), kunstnik
 Pino Romualdi (1913–1988), poliitik ja ajakirjanik
 Ivano Nicolucci (1930–2002), muusik
 Andrea Emiliani (1931), kunstiajaloolane
 Vittorio Emiliani (1935), poliitik ja ajakirjanik
 Gilberto Cappelli (1952), helilooja ja maalikunstnik
 Marino Amadori (1957), jalgrattur
 Giorgio Canali (1958), muusik ja laulja
 Chiara Condello (fl 2016), veinimeister

 Viited 

Kategooria:Itaalia linnad
Kategooria:Emilia-Romagna